Xonqa tumani 3-son umum ta’lim

maktabining 8-sinf o’quvchisi

Egamberganova Yulduzning

“ Yil hikoyasi” kitobxonlik tanlovida

“Kutubxonaga hurmat-kitobdan

boshlanadi” mavzusida yozgan

hikoyasi.

Jahonda kitobdin yaxshi yor bo’lmas,

Davr g’amxonasida g’amgusor bo’lmas,

Yolg’izlik kunjida undan har qachon ,

Yuz rohat yetar,lek bir ozor bo’lmas.

(Abdurahmon Jomiy)

Inson hayotida bolalik xotiralari bir umr saqlanib qolar ekan.Har gal ularni

eslaganingda yuraging hapqirip , o’sha davrga qaytging keladi.Afsuski,buning

iloji yo’q . Esimda , uzun qish kechalari bobom oila davrasida Uvaysiy

chistonlaridan , Navoiy , Mashrab , Sa’diy Sheroziy,Maxtumquli g’azallaridan

yod aytib berar, ularning ma’nolarini tushuntirar edi.

Uyimizda kitob javoni bo’lib , unda qator kitoblar bo’lar edi.Mening qalbimda

kitobga , mumtoz adabiyotimizga bo’lgan havas o’sha davrlardan boshlangan

bo’lsa ajab emas.

Kunlardan bir kuni bobom ikki misra she’r aytdi .U ikki misrada o’xshatish

va , mubolag’alar shunday chiroyli qo’llangan ediki , uni eshitgan har qanday

insonning qalbi larzaga kelar edi :

Na bo’lg’ay bir nafas men ham yanog’ing uzra xol bo’lsam,

Labing yaprog’idin tomgan ki go’yo qatra bol bo’lsam.

Bobom ushbu g’azal muallifi kim ekanligini va g’azalning davomini topib

berishimni so’radi .Bizning maktabimizda mo’jazgina kutubxona bo’lib ,

unda bir qancha badiiy va ilmiy kitoblar bor edi. Kutubxonachimiz ham

ziyoli , o’qimishli ayol bo’lib , o’quvchilarning talablarini bajarishga ularni

kitob bilan oshno bo’lishlarida astoydil jonbozlik ko’rsatadi.

Men ham g’azalning muallifini va davomini topish uchun kutubxonaga bordim.

U yerdagi kitoblar olami meni o’ziga shu darajada rom etdiki,anchagina vaqt o’tib

qolganini ham sezmay qolibman . Nihoyat men izlagan kitob topildi .Bu g’azal

otashin shoir Hamid Olimjonniki ekan .Yuragim hayajonga to’lgan holda ,

kitobni bobomga eltib berdim . Bobom kitobga tikilib turib , miyig’ida kulib

qo’ydi va boshi osmonga yetdi.Hamisha kutubxona bilan aloqada bo’lishimni ,

kitob insonga sodiq do’st , inson yo’lini yorutguvchi mayoq ekanligini ,kitob

inson ma’naviyatini yuksaltirib ,ulkan cho’qqilarga olib chiqishini uqtirdi.

Men bu kitobni topish asnosida juda ham qiziqarli kitoblar borligiga guvoh

bo’ldim .Shundan keyin kutubxonaga tez-tez boradigan bo’ldim .Keyinchalik

bilsam bobom bu hiylani ,mening qalbimda kitobga mehr , kutubxonaga hurmat

uyg’otish maqsadida qilgan ekan .Men bir umr bobomdan minnatdorman.